Duane Allman
Howard Duane Allman (20. novembar 1946. - 29. oktobar 1971.) bio je američki gitarista, sesijski muzičar i osnivač i vođa grupe The Allman Brothers Band. Grupa The Allman Brothers Band je osnovana u Jacksonvilleu, Florida 1969., a svoj najveći uspjeh postigla je početkom 1970-ih. Duane Allman se najbolje pamti po kratkom, ali veoma uticajnom muzičkom stvaralaštvu u ovoj grupi, a posebno po izražajnom sviranju električne gitare i inventivnim improvizacijskim vještinama na ovom muzičkom instrumentu. 2003. godine bio je rangiran na drugom mjestu na listi 100 najvećih gitarista Rolling Stone magazina, odmah iza Jimi Hendrixa, a 2011. bio je rangiran na 9. mjestu na istoj listi. Njegov gitarski ton (postignut uz pomoć Gibson Les Paul električne gitare i dva 50-vatna bas Marshall pojačala), a gitarski časopis Guitar Player proglasio ga je jednim od najvećih rock gitarista svih vremena. Traženi muzičar i prije i za vrijeme njegovog muziciranja s grupom The Allman Brothers Band, Duane Allman je nastupao sa takvim zvijezdama kao što su: King Curtis, Aretha Franklin, Herbie Mann, Wilson Pickett i Boz Scaggs. Također, kao gostujući muzičar doprinio je mnogo na albumu Layla and Other Assorted Love Songs iz 1970., koji su snimili grupa Derek and the Dominos predvođena gitaristom Ericom Claptonom. Umro je nakon nesreće na motoru 1971. godine, u 24 godini života. Duane Allmanove vještine kao gitariste dopunile su lične kvalitete kao što su njegov intenzitet, muzičko nadahnuće i sposobnost da izvuče najbolje od drugih muzičara u stvaranju muzike. Još uvijek je poznat po njegovom nadimku "Skydog".